রুনি মেয়ারা
প্যাট্রিসিয়া রুনি মেয়ারা (ইংরেজি: Patricia Rooney Mara, /ˈmɛərə/ MAIR-ə;(জন্ম ১৭ এপ্রিল ১৯৮৫) হলেন একজন মার্কিন অভিনেত্রী। তিনি কয়েকটি স্বাধীন চলচ্চিত্রে পার্শ্ব ভূমিকায় কাজের মাধ্যমে তার কর্মজীবন শুরু করেন, যার মধ্যে রয়েছে ট্যানার হল (২০০৯), আ নাইটমেয়ার অন এল্ম স্ট্রিট এবং জীবনীমূলক নাট্যধর্মী দ্য সোশ্যাল নেটওয়ার্ক (২০১০)। ২০১১ সালে মেয়ারা ডেভিড ফিঞ্চার পরিচালিত দ্য গার্ল উইথ দ্য ড্রাগন ট্যাটু ছবিতে নাম ভূমিকায় অভিনয়ের মাধ্যমে সমাদৃত হন এবং পরিচিতি লাভ করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ২০১৩ সালে তিনি থ্রিলারধর্মী সাইড ইফেক্টস, স্বাধীন নাট্যধর্মী এইন্ট দেম বডিজ সেন্ট্‌স ও বিজ্ঞান কল্পকাহিনী হার এবং ২০১৪ সালে ট্র্যাশ ছবিগুলোতে শ্রেষ্ঠাংশে অভিনয় করেন। ২০১৫ সালে তিনি টড হেইন্সের প্রণয়ধর্মী নাট্য চলচ্চিত্র ক্যারল-এ অভিনয় করে সামদৃত হন এবং ২০১৫ কান চলচ্চিত্র উৎসবে যৌথভাবে শ্রেষ্ঠ অভিনেত্রীর পুরস্কার লাভ করেন এবং শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।